
Υπουργείου Εσωτερικών (ΦΕΚ 820/Β'/9.11.1988) . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΙΟΙΚ/Α7/11271 (1) 


Διαπίστωση της ανάγκης καθαρισμού των Αρχ/κών Χώρων, των Μου¬ 
σείων και των κτιρίων και έγκριση πρόσληψης και απασχόλησης του 

απαραίτητου προσωπικού καθαριότητας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 993/79 «περί του επί συμβάσει εργασίας Ιδιωτικού Δικαίου 
προσωπικού του Δημοσίου κ.λ.π.» (Κεφ. Β'), όπως τροποποιήθηκε από 
το άρθρο 9 του Ν. 1476/84. 

2. Το Ν. 1735/87 «προσλήψεις στο Δημόσιο Τομέα κ.λ.π.». 

3. Το ΠΔ 941/77 για τον Οργανισμό του Υπουργείου Πολιτισμού. 

4. Την αριθ. 55545/27.12.88 (ΦΕΚ 3/τΒ'/4.1.89) απόφασή 
μας, με την οποία διαπιστώθηκε η ανάγκη καθαρισμού των Αρχ/κών 
Χώρων, κλπ. 

5. Την επείγουσα ανάγκη καθαρισμού των Αρχαιολογικών Χώρων, 
των Μουσείων, καθώς και των κτιρίων στα οποία στεγάζονται οι διάφο¬ 
ρες Υπηρεσίες μας. 

6. Το γεγονός ότι η προαναφερόμενη ανάγκη δεν είναι δυνατόν να 
αντιμετωπισθεί από το υπάρχον τακτικό προσωπικό ή με απόσπαση από 
άλλη Δημόσια Υπηρεσία και δεδομένου ότι δεν έχει ακόμη εκδοθεί το 
ΠΔ (του Ν. 1735/87) για την πρόσληψη προσωπικού καθαριότητας, 
αποφασίζουμε: 

Α'. Διαπιστώνουμε την επείγουσα ανάγκη καθαρισμού των Αρχαιο¬ 
λογικών Χώρων, των Μουσείων, καθώς και των κτιρίων που στεγάζο¬ 
νται οι διάφορες Υπηρεσίες μας ανάγκη η οποία προκύπτει από την 


ίδρυση και λειτουργία νέων Μουσείων και το άνοιγμα νέων αιθουσών, 
καθώς και την έναρξη της τουριστικής περιόδου, σε συνδυασμό και με 
την έλλειψη μόνιμου προσωπικού καθαριότητας και εγκρίνουμε για την 
αντιμετώπιση της ανωτέρω ανάγκης και προς εξασφάλιση των συνθη¬ 
κών υγιεινής διαβίωσης των εργαζομένων στους Χώρους αυτούς την 
πρόσληψη και απασχόληση τριάντα δύο (32) καθαριστριών-στών, με 
σύμβαση εργασίας ιδιωτικού Δικαίου ορισμένου χρόνου σύμφωνα με τις 
διατάξεις του Κεφ. Β' του Ν. 993/79 και για χρονικό διάστημα οκτώ 
(8) μηνών από 1ης Απριλίου 1989. 

Β'. Το ύψος του ημερομισθίου του ανωτέρω προσωπικού καθορίζεται 
σύμφωνα με την αριθ. 125/81 απόφαση του Δ.Δ.Δ.Δ. Αθηνών, για 
τους όρους αμοιβής και εργασίας των καθαριστριών που απασχολούνται 
με σχέση εργασίας Ιδιωτικού Δικαίου στο Δημόσιο και στα ΝΠΔΔ, όπως 
ισχύει σήμερα. 

Γ'. Η απασχόληση του εν λόγω προσωπικού σε εργασίες άσχετες από 
εκείνες για τις οποίες προσλήφθηκε απαγορεύεται. 

Δ’. Μετά τη λήξη του χρόνου απασχόλησης το ανωτέρω προσωπικό 
καθαριότητας απολύεται αυτοδίκαια χωρίς καμιά αποζημίωση από την 
αιτία αυτή και χωρίς άλλη ειδοποίηση. 

Ε'. Η ανωτέρω αριθ. 55545/27.12.88 (ΦΕΚ 3/τΒ’/4.1.89) από-, 
φάσή μας, ανακαλείται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Μαρτίου 1989 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 

Αριθ. ΥΠΠΟ/ΑΡΧ/Β1/Φ30/10171/190 (2) 

Χαρακτηρισμός του ναού του Αγ. Γεωργίου στην Κοιν. Πύρριχου Λα¬ 
κωνίας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/55227/23.12.88 (ΦΕΚ 923/Β/ 
23.12.88 για «Μεταβίβαση αρμοδιοτήτων Υπουργού και δικαιώματος 
υπογραφής» Με Εντολή του Υπουργού στο Γ. Γραμματέα του ΥΠΠΟ 
όπως αυτή διορθώθηκε με το ΦΕΚ 37/Β/20.1.89 και όπως συμπλη¬ 
ρώθηκε με την αριθμ. ΥΠΠΟ/ΓΝΟΣ/3265/25.1.89 Υ.Α. (ΦΕΚ 73/ 
Β/1.2.89). 

2. Τις διατάξεις του άρθρου 52 του Κ.Ν. 5351/32 «Περί Αρχ/των». 

3. Γνωμοδότηση τού Τοπικού Συμβουλίου Μνημείων όπως αυτή 
διατυπώθηκε στην αριθμ. 10/15.12.88 Συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο με ζώνη προστα¬ 
σίας 20μ. γύρω του το ναό του Αγ. Γεωργίου, που βρίσκεται στην Κοι¬ 
νότητα Πύρριχου της επαρχίας Γυθείου του Ν. Λακωνίας/ 

Ο ναός είναι μονόχωρος με κτιστό τέμπλο και θρανίο, και διασώζει 
τοιχογραφίες λαϊκής τέχνης με ενδιαφέρον εικονογραφικό πρό¬ 
γραμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1989 
Με εντολή Υπουργού 

Ο Γ. Γραμματέας 

Γ. ΘΩΜΑΣ 
-♦- 

Αριθ. 5416/175 (3) 

Έγκριση Νέου Κανονισμού Προμηθειών του Ελληνικού Οργανισμού 
Τυποποίησης (ΕΛΟΤ). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Νόμου 1558/85 (ΦΕΚ 137/Α/26.7.85) «Κυβέρνηση και 
Κυβερνητικά Όργανα» και ιδίως του άρθρου 23 παράγραφος 1 και του 
άρθρου 27 παράγραφος 3 αυτού. 

β) Του Προεδρικού Διατάγματος 229/86 (ΦΕΚ 96/Α/16.7.86) 
«Σύσταση και οργάνωση της Γενικής Γραμματείας Βιομηχανίας», και 
ιδίως του άρθρου 1 παράγραφος 2 περίπτωση γ αυτού. 

γ) Του Νόμου 372/76 (ΦΕΚ 166/Α/30.6.76) «Περί συστάσεως 
και λειτουργίας Ελληνικού Οργανισμού Τυποποίησης (ΕΛΟΤ)» και 
ιδίως του άρθρου 1 παράγραφος 2 και του άρθρου 12 αυτού. 

2. Την Τ1321/25.9.87 (ΦΕΚ 531/Β/30.9.87) απόφαση του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Βιομηχανίας, Ενέργειας και Τεχνολογίας, Κ. Παπαναγιώτου». 

3. Την 17-89/23.2.89 απόφαση του Διοικητικού Συμβουλίου του 
ΕΛΟΤ «Έγκριση Νέου Κανονισμού Προμηθειών του ΕΛΟΤ», αποφασί¬ 
ζουμε: 

1. Εγκρίνουμε το Νέο Κανονισμό Προμηθειών του Ελληνικού Οργα¬ 
νισμού Τυποποίησης (ΕΛΟΤ). 

2. Η παρούσα απόφαση, και ο αντίστοιχος Κανονισμός ισχύουν από 
τη δημοσίευσή τους στην Εφημερίδα της Κυβερνήσεως. 

3. Ο προηγούμενος Κανονισμός Προμηθειών του ΕΛΟΤ που εγκρί- 
θηκε με την 45.503/462 (ΦΕΚ 836/Β/77) απόφαση, όπως έχει τρο- 
ποποιθεί μέχρι σήμερα, καταργείται,από την δημοσίευση της απόφασης 
αυτής και του Νέου Κανονισμού Προμηθειών του ΕΛΟΤ στην εφημε¬ 
ρίδα της Κυβέρνησης. 

Η απόφαση αυτή και ο επισυναπτόμενος Κανονισμός Προμηθειών να 
δημοσιευθούν στην Εφημερίδα της Κυβερνήσεως. 

__ Αθήνα, 21 Μαρτίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


ΑΠΟΣΠΑΣΜΑ ΠΡΑΚΤΙΚΩΝ 215ης 
ΣΥΝΕΔΡΙΑΣΗΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Θέμα 2ο: Έγκριση νέου Κανονισμού Προμηθειών του ΕΛΟΤ. 

ΑΠΟΦΑΣΗ 17-89/1989-02-23 
Το Διοικητικό Συμβούλιο του ΕΛΟΤ έχοντα υπόψη: 

α) Το άρθρο 12 του ν. 372/76, όπως τροποποιήθηκε και ισχύει, σε 
συνδυασμό με το άρθρο 6 του ίδιου νόμου. 

β) Την ΔΣ 138-88/1988-10-05 απόφασή του 
γ) Το από 1989-02-10 Εισηγητικό Σημείωμα του Εντεταλμένου 
Συμβούλου, αποφασίζει: 

1. Να γίνουν στον Κανονισμό Προμηθειών που αποφασίστηκε με την 
απόφαση ΔΣ 138-88/1988-10-05, οι προσαρμογές που προτείνονται 
με το από 1989-02-10 Εισηγητικό Σημείωμα του Εντεταλμένου Συμ¬ 
βούλου. 

2. Να υποβληθεί ο νέος Κανονισμός, όπως τροποποιείται με την πα¬ 
ρούσα απόφαση, στον Αναπληρωτή Υπουργό Βιομηχανίας προς 
έγκριση σύμφωνα με το άρθρο 12 του Ν. 372/76. 

3. Εξουσιοδοτεί τον Εντεταλμένο Σύμβουλο να προβεί σε κάθε ανα¬ 
γκαία ενέργεια προκειμένου να εγκριθεί ο νέος Κανονισμός από τον 
Αναπληρωτή Υπουργό Βιομηχανίας, Ενέργειας και Τεχνολογίας όπως 
ορίζεται από το Νόμο. 


ΚΑΝΟΝΙΣΜΟΣ ΠΡΟΜΗΘΕΙΩΝ 
ΕΛΛΗΝΙΚΟΥ ΟΡΓΑΝΙΣΜΟΥ ΤΥΠΟΠΟΙΗΣΕΩΣ (ΕΛΟΤ) 

Άρθρο 1 

Αντικείμενο του Κανονισμού 

1. Ο Κανονισμός αυτός εκδίδεται σε αντικατάσταση του Κανονισμού 
Προμηθειών του Ελληνικού Οργανισμού Τυποποίησης που είχε εγκρι- 
θεί με την απόφαση 45503/462 (ΦΕΚ Β' 836/1977) με βάση τις δια¬ 
τάξεις του ν. 372/76 «περί συστάσεως και λειτουργίας του Ελληνικού 
Οργανισμού Τυποποιήσεως ΕΛΟΤ» και ειδικότερα του άρθρου 12 και 
καθορίζει τον τρόπο, με τον οποίο διενεργούνται κάθε είδους προμήθειες 
από τον ΕΛΟΤ. Εφαρμόζεται στις παρακάτω περιπτώσεις: 

α) Σε προμήθειες κάθε είδους, όπως π.χ. υλικών, μηχανημάτων, συ¬ 
σκευών, οργάνων, εργαλείων, αυτοκινήτων, επίπλων, σκευών, κλπ. 

β) Σε αναθέσεις εκτελέσεως έργων και εργασιών, παροχής υπηρε¬ 
σιών, όπως π.χ. μεταφορών, εγκαταστάσεων, συντηρήσεων. 

γ) Σε μισθώσεις κινητών πραγμάτων με την επιφύλαξη της περίπτω¬ 
σης γ της επομένης παραγράφου 3. 

2. Όπου στον Κανονισμό αυτό γίνεται λόγος για «προμήθειες», εννο¬ 
ούνται όλες οι περιπτώσεις της προηγούμενης παραγράφου. 

3. Οι διατάξεις του Κανονισμού αυτού δεν έχουν εφαρμογή στις πα¬ 
ρακάτω περιπτώσεις, για τις οποίες αποφασίζει το Διοικητικό Συμβού¬ 
λιο του ΕΛΟΤ μετά από εισήγηση του Εντεταλμένου Συμβούλου: 

α) Σε αγορές ακινήτων και εργολαβίες οικοδομικών έργων. 

β) Σε μισθώσεις ακινήτων. 

γ) Σε μισθώσεις μηχανημάτων, συσκευών, οργάνων, εργαλείων και 
μεταφορικών μέσων, όταν η σύναψη της μισθώσεως είναι απαραίτητη 
για την κάλυψη λειτουργικών αναγκών του ΕΛΟΤ και των εργαστη¬ 
ρίων του. 

δ) Σε αναθέσεις σε ημεδαπά ή αλλοδαπά, νομικά ή φυσικά πρόσωπα 
μελετών, ερευνών, δοκιμών, ελέγχων και λοιπών επιστημονικών εργα¬ 
σιών που σχετίζονται με τους σκοπούς του ΕΛΟΤ. Στα παραπάνω συ- 
μπεριλαμβάνεται και η εξαγορά έτοιμων εργασιών. 

ε) Σε κάθε είδους ασφαλίσεις. 

στ) Σε μεταφράσεις και αναθεωρήσεις μεταφράσεων Προτύπων, τε¬ 
χνικών προδιαγραφών, επιστημονικών άρθρων ή εργασιών. 

Όταν, στις περιπτώσεις αυτής της παραγράφου, η προβλεπόμενη 
δαπάνη είναι μικρότερη από 500.000 δρχ., αποφασίζει ο Εντεταλμένος 
Σύμβουλος την πραγματοποίησή της με εισήγηση του Προϊσταμένου 
της ενδιαφερόμενης Διεύθυνσης ή ανεξάρτητης μονάδας του ΕΛΟΤ. 

Άρθρο 2 

Διάκριση προμηθειών. 

Οι προμήθειες διακρίνονται σε κλιμάκια με βάση την εκτιμημένη 
αξία των ειδών που περιλαμβάνονται στη συγκεκριμένη πρόταση δαπά¬ 
νης ή την προσφερόμενη τιμή από το μειοδότη ως εξής: 

Κλιμάκιο Α: Αξία μέχρι 500.000 δρχ. 

Κλιμάκιο Β: Αξία από 500.001 δρχ. μέχρι 3.000.000 δρχ. 

Κλιμάκιο Γ: Αξία από 3.000.001 δρχ. και πάνω. 

Άρθρο 3 

Πραγματοποίηση προμηθειών του κλιμακίου Α 

1. Προμήθειες του κλιμακίου Α πραγματοποιούνται με άμεση συμ¬ 
φωνία, μετά διερεύνηση της αγοράς από δύο εξουσιοδοτημένους από 
τον Εντεταλμένο Σύμβουλο υπαλλήλους του ΕΛΟΤ. 

2. Η πραγματοποίηση της προμήθειας αποφασίζεται από τον Εντε¬ 
ταλμένο Σύμβουλο, προς τον οποίο ο Προϊστάμενος της ενδιαφερόμενης 
για την εκάστοτε δαπάνη Διεύθυνσης ή ανεξάρτητης μονάδας του 
ΕΛΟΤ υποβάλλει προς έγκριση σχετική εισήγηση. Σε αυτή καθορίζο¬ 
νται τουλάχιστον το είδος, η ποσότητα, η αξία και η πηγή χρηματοδό¬ 
τησης. 

3. Στην εισήγηση βεβαιώνεται από το λογιστήριο ότι υπάρχει η αντί¬ 
στοιχη πρόβλεψη και πίστωση. 

4. Προμήθειες αξίας κάτω των 10.000 δρχ. διενεργούνται από την 
ενδιαφερόμενη Διεύθυνση ή ανεξάρτητη μονάδα του ΕΛΟΤ μετά από 
έγκριση του Προϊσταμένου της Εμπορικής και Οικονομικής Διεύθυνσης. 
Ο τελευταίος υποβάλλει στον Εντεταλμένο Σύμβουλο στο τέλος κάθε 
μήνα κατάσταση των προμηθειών, που πραγματοποιήθηκαν με τον 
τρόπο αυτό και δεν πρέπει να υπερβαίνουν τις 100.000 δρχ. το μήνα 
συνολικά. 

5. Η ποσοτική και ποιοτική παραλαβή των ειδών ή η καλή εκτέλ- 
ση,όταν πρόκειται για εργασίες, βεβαιώνεται από τον εισηγητή της εκά- 
στοτε προμήθειας και το διαχειριστή. 

Άρθρο 4 

Πραγματοποίηση προμηθειών του κλιμακίου Β 

1. Με την επιφύλαξη του άρθρου 15 του παρόντος, προμήθειες του 
κλιμακίου Β πραγματοποιούνται με πρόχειρο διαγωνισμό μετά από 
έρευνα της αγοράς και με βάση τρεις τουλάχιτον προσφορές, στις οποίες 
καθορίζονται το είδος της προμήθειας, τα χαρακτηριστικά της, η τιμή 
της, ο χρόνος παραδόσεως και οι τυχόν επιβαρύνσεις. 

2. Για την πραγματοποίηση προμηθειών του κλιμακίου Β αποφασίζει 
το Διοικητικό Συμβούλιο, προς το οποίο υποβάλλεται εισήγηση της εν- 
διαφερόμενης Διεύθυνσης ή ανεξάρτητης μονάδας του ΕΛΟΤ που περιέ¬ 
χει τα στοιχεία του άρθρου 3 παρ. 2 και 3 του παρόντος, καθώς και πρό¬ 
ταση για την κατά το άρθρο 12 του παρόντος σύνθεση των Επιτροπών 
Παραλαβής και Προμηθειών. 

3. Οι προσφορές αποστέλλονται ή παραδίδονται στο πρωτόκολλο του 
ΕΛΟΤ. Η αξιολόγησή των προσφορών γίνεται από την Επιτροπή Προ¬ 
μηθειών του ΕΛΟΤ, η οποία μπορεί όποτε αυτή κρίνει σκόπιμο,να ζητή¬ 
σει την υποβοήθησή της από υπάλληλο της ενδιαφερόμενης για την προ¬ 
μήθεια υπηρεσίας, τον οποίο ορίζει ο Εντεταλμένος Σύμβουλος. Δεν επι¬ 
τρέπεται η υποβολή αντιπροσφορών. Το αποτέλεσμα του πρόχειρου 
μειοδοτικού διαγωνισμού καταχωρείται στο πρακτικό της Επιτροπής 
Προμηθειών και υποβάλλεται στο Διοικητικό Συμβούλιο για να λάβει 
την απόφαση για την κατακύρωση της σχετικής προμήθειας. Το άρθρο 
10 παρ. 10 εφαρμόζεται και στην περίπτωση αυτή. 

4. Η ποιοτική και ποσοτική παραλαβή προμηθειών του κλιμακίου Β 
γίνεται από την Επιτροπή Παραλαβής σύμφωνα με το άρθρο 12. 

Άρθρο 5 

Πραγματοποίηση προμηθειών του κλιμακίου Γ 

1. Με την επιφύλαξη του άρθρου 15 του παρόντος, προμήθειες του 
κλιμακίου Γ πραγματοποιούνται με δημόσιο τακτικό διαγωνισμό σύμ¬ 
φωνα με όσα ορίζονται στα άρθρα 6-10. Για την πραγματοποίηση των 
προμηθειών αυτών αποφασίζει το Διοικητικό Συμβούλιο, τ.ρος το οποίο 
υποβάλλεται εισήγηση της ενδιαφερόμενης Διεύθυνσης ή ανεξάρτητης 
μονάδας του ΕΛΟΤ που περιέχει τα στοιχεία του άρθρου 3 παρ. 2 και 3 
του παρόντος, καθώς και πρόταση για την κατά το άρθρο 12 του παρό¬ 
ντος σύνθεση των Επιτροπών Παραλαβής και προμηθειών. 

Άρθρο 6 

Δημόσιος διαγωνισμός - Διακήρυξη - Δημοσίευση 

1: Σε κάθε περίπτωση δημόσιου διαγωνισμού καταρτίζεται διακή¬ 
ρυξη η οποία πρέπει να περιλαμβάνει: 

Σαφή και πλήρη ποιοτική και ποσοτική περιγρφή των ζητουμένων ει¬ 
δών. 

Την ημερομηνία ή την προθεσμία και τον τρόπο υποβολής των προ¬ 
σφορών. 

Την ώρα και τον τόπο αποσφραγίσεως των προσφορών. 

Τις εγγυήσεις, που απαιτούνται για τη συμμετοχή στο διαγωνισμό 
και για την καλή εκτέλεση της προμήθειας και τη διάρκεια ισχύος τους. 

Τα δικαιολογητικά που απαιτούνται για τη συμμετοχή στο διαγωνι¬ 
σμό. 

Τη διάρκεια ισχύος των προσφορών. 

Τους όρους πληρωμής. 

Τον τρόπο και τον τόπο και, αν χρειάζεται, την προθεσμία παραδό¬ 
σεως ή εκτελέσεως του αντικειμένουτου διαγωνισμού. 

Το δικαίωμα του ΕΛΟΤ να αυξομειώνει τις ποσότητες μέχρι 30%. 

Την υποχρέωση του προμηθευτή, σε περίπτωση ειδών εξωτερικού, 
να αναφέρει αν οι τιμές είναι ΓΟΒ, 01Ε κλπ. και αν στις τιμές περιλαμ¬ 
βάνεται η προμήθεια του αντιπροσώπου. 

Εφόσον πρόκειται για μηχανήματα ή όργανα, την εγγύηση για επάρ¬ 
κεια ανταλλακτικών από τον προμηθευτή και την εγγύηση καλής λει¬ 
τουργίας για ορισμένο χρόνο και, σε ειδικές περιπτώσεις, την παροχή 
υπηρεσιών συντηρήσεως και κάθε άλλο στοιχείο, το οποίο εκτιμάται ότι 
θα διευκολύνει την επιτυχή επιλογή του προμηθευτή. 

2. Η διακήρυξη εγκρίνεται και υπογράφεται από τον Εντεταλμένο 
Σύμβουλο του ΕΛΟΤ. 

3. Περίληψη της διακηρύξεως δημοσιεύεται για μια φορά σε δύο του¬ 
λάχιστον ημερήσιες πολιτικές ή οικονομικές εφημερίδες μεγάλης κυ¬ 


κλοφορίας, ανάλογα με το αντικείμενο της προμήθειας. Μετά τη δημο¬ 
σίευση της διακηρύξεως, η αρμόδια για τις προμήθειες υπηρεσία μπορεί 
να απευθύνει σε σοβαρούς προμηθευτές πληροφορίες γι’ αυτήν, για να 
αποτραπεί το ενδεχόμενο να μην πληροφορηθούν αυτοί το διαγωνισμό 
από τις δημοσιεύσεις. 

4. Η αρμόδια για τις προμήθειες υπηρεσία παρέχει ολόκληρο το κεί¬ 
μενο της διακηρύξεως με τις λεπτομερείς προδιαγραφές ή πληροφορίες 
σε κάθε ενδιαφερόμενο να πάρει μέρος στο διαγωνισμό. 

5. Η αρμόδια για τις προμήθειες υπηρεσία μπορεί, με έγκριση του 
Εντεταλμένου Συμβούλου, να στείλει τη διακήρυξη σε Επιμελητήρια, 
Πρεσβείες, Προξενεία κλπ., αν αυτό είναι σκόπιμο. 

6. Η διακήρυξη δημοσιεύεται τριάντα τουλάχιστον μέρες για προμή¬ 
θειες εξωτερικού και 2θ μέρες για προμήθειες εσωτερικού πριν από την 
ημερομηνία του διαγωνισμού. Οι προθεσμίες αυτές μπορούν να ελαττω¬ 
θούν σε 20 και 10 μέρες αντίστοιχα, όταν πρόκειται για επείγουσες προ¬ 
μήθειες ή όταν επαναλαμβάνεται ο διαγωνισμός. 

Άρθρο 7 

Δημόσιος διαγωνισμός - Υποβολή προσφορών 

1. Οι προσφορές, καθαρές χωρίς σβυσίματα ή αλλαγές, πρέπει να το¬ 
ποθετούνται σε σφραγισμένο φάκελο, που να γράφει ευδιάκριτα τη λέξη 
«προσφορά», τον αριθμό της διακηρύξεως, το ονοματεπώνυμο ή τον τί¬ 
τλο αυτού που την υποβάλλει, διαφορετικά είναι απαράδεκτες. Οι φάκε¬ 
λοι πρέπει να παραδοθούν στην Επιτροπή Προμηθειών την ημέρα και 
την ώρα που έχει ορισθεί να γίνει ο διαγωνισμός. 

2. Το διαγωνισμό εκτελεί η Επιτροπή Προμηθειών. · - 

3. Κάθε προσφορά θεωρείται εμπρόθεσμη όταν έχει παραδοθεί στην 
Επιτροπή μέχρι ή πριν από την ημερομηνία και ώρα που έχει ορισθεί ο 
διαγωνισμός, εκτός εάν ορίζεται διαφορετικά στις διατάξεις της διακη- 
ρύξεως. 

4. Το αρμόδιο για την κατακύρωση της προμήθειας όργανο του 
ΕΛΟΤ μπορεί, με αιτιολογημένη απόφασή του, να παρατείνει την προ¬ 
θεσμία υποβολής των προσφορών και να αποφασίσει για την αναβολή ή 
τη ματαίωση του διαγωνισμού για σπουδαίο λόγο. Η γνωστοποίηση της 
αποφάσεως αυτής πρέπει να δημοσιεύεται στις ίδιες εφη,μερίδες που δη- 
μοσιεύθηκε η διακήρυξη. Οι προσφορές που έχουν ληφθεί πριν από την 
παραπάνω απόφαση, επιστρέφονται-εφόσον ζητηθούν. 

5. Κάθε υποβαλλόμενη προσφορά συνεπάγεται αποδοχή όλων των 
όρων της διακηρύξεως εκτός από εκείνους που ρητά αποκρούονται ή 
τροποποιούνται με αυτήν. 

6. Προσφορές αλλοδαπών οίκων υποβάλλονται στην Ελληνική ή Αγ¬ 
γλική γλώσσα. 

7. Αντιπροσφορά ή τροποποίηση της προσφοράς ή πρόταση που εξο¬ 
μοιώνεται με αντιπροσφορά, δεν λαμβάνεται υπόψη. 

8. Μετά την πάροδο της καθορισμένης ημερομηνίας και ώρας της 
διενέργειας του διαγωνισμού καμιά προσφορά δεν γίνεται δεκτή. 

Άρθρο 8 

Εγγύηση συμμετοχής σε Δημόσιο διαγωνισμό 

1. Οι προσφορές για δημόσιο διαγωνισμό πρέπει να συνοδεύονται 
από εγγυητική επιστολή Τράπεζας ή του Ταμείου Παρακαταθηκών και 
Δανείων ή από άλλο τίτλο, τον οποίο ο ΕΛΟΤ, σύμφωνα με την ισχύ- 
ουσα νομοθεσία είναι υποχρεωμένος να δέχεται σαν εγγύηση, για ποσό 
ίσο με το 5% της συνολικής αξίας των ειδών που προσφέρονται. 

Σε περίπτωση που οι διαγωνιζόμενοι είναι οίκοι του εξωτερικού και 
δεν διαθέτουν αντιπροσώπους στην Ελλάδα ή η χώρα τους δεν επιτρέ¬ 
πει να κατατεθεί εγγύηση ή να γίνει εξαγωγή συναλλάγματος, μπορούν 
να κατατεθούν ως χρηματική εγγύηση, τραπεζική εγγύηση στον αντα¬ 
ποκριτή της Τράπεζας της Ελλάδος στη χώρα τους, ο οποίος με μέριμνα 
των διαγωνιζομένων πρέπει να το γνωστοποιήσει στον ΕΛΟΤ και στο 
κεντρικό κατάστημα της Τράπεζας της Ελλάδος. 

2. Εαν δεν κατατεθεί εγγύηση ή κατατεθεί εγγύηση που δεν πληροί 
τους παραπάνω όρους, η προσφορά του διαγωνιζομένου αποκλείεται. Ο 
λόγος του αποκλεισμού αναφέρεται στο πρακτικό της επιτροπής. 

3. Η εγγύηση που έχει κατατεθεί, επιστρέφεται σε όσους έλαβαν μέ¬ 
ρος στο διαγωνισμό και δεν αναδείχθηκαν προμηθευτές. 

4. Αμέσως μετά την κατακύρωση του διαγωνισμού, η εγγύηση του 
μειοδότη στον οποίο κατακυρούται ο διαγωνισμός, συμπληρώνεται η 
αντικαθίσταται από άλλη, που καλύπτει 10% της αξίας της προμή¬ 
θειας, με επαρκή χρόνο ισχύος για την καλή εκτέλεση της προμήθειας. 
Το ποσοστό αυτό μπορεί να αυξάνεται κατά την κρίση του ΕΛΟΤ ανά- 

λογά με τη σημασία της προμήθειας και τους χρονικούς περιορισμούς 
που υπάρχουν. 

Άρθρο 9 

Αποσφράγιση προσφορών σε δημόσιους διαγωνισμούς 

1. Οι φάκελοι των προσφορών αριθμούνται και μονογράφονται από 
την Επιτροπή. Η μονογραφή αυτή έχει την έννοια της βεβαιώσεως ότι 
οι φάκελοι δεν είχαν παραβιασθεί. Ύστερα οι φάκελοι αποσφραγίζονται 
και μονογράφεται το περιεχόμενό τους, δηλ. η προσφορά και τα άλλα 
έγγραφα που τη συνοδεύουν, μπροστά στους προμηθευτές που έχουν 
υποβάλλει προσφορά ή στους εφοδιασμένους με γραπτή εξουσιοδότηση 
εκπροσώπους τους, που τυχόν παρευρίσκονται. Μετά την έναρξη απο- 
σφραγίσεως των φακέλων των προσφορών καμιά προσφορά δεν γίνεται 
δεκτή. 

2. Η Επιτροπή συντάσσει επιτόπου τον πίνακα των προσφορών που 
έχουν υποβληθεί εμπρόθεσμα. 

3. Τα βασικά στοιχεία των προσφορών γνωστοποιούνται στους προ¬ 
μηθευτές ή στους εκπροσώπους τους που παρίστανται, οι οποίοι έχουν 
το δικαίωμα να υποβάλλουν γραπτώς ένσταση για την συμμετοχή ορι¬ 
σμένων προμηθευτών ή για τον τρόπο διαξαγωγής του διαγωνισμού. Οι 
ενστάσεις αυτές δεν γίνονται δεκτές, αν υποβληθούν μετά την πρώτη ερ¬ 
γάσιμη ημέρα από την ημέρα που γίνεται ο διαγωνισμός. Ο ενστάσεις 
εκδικάζονται από την Επιτροπή Προμηθειών ή κατά την κρίση της, 
υποβάλλονται για να εκδικασθούν από το αρμόδιο για την κατακύρωση 
του διαγωνισμού όργανο του ΕΛΟΤ. 

4. Η Επιτροπή Προμηθειών δεν είναι υποχρεωμένη να ελέγχει κατά 
την υποβολή των προσφορών και των άλλων σχετικών εγγράφων το αν 
είναι σύμφωνες με τους όρους της διακηρύξεως. 

Η κατάθεση των προσφορών κατά την ώρα του διαγωνισμού εξασφα¬ 
λίζει τους μετέχοντες μόνο για την εμπρόθεση υποβολή των προσφορών 
και των σχετικών δικαιολογητικών, χωρίς καμιά άλλη δέσμευση του 
ΕΛΟΤ. 

Άρθρο 10 

Σύγκριση προσφορών - Κατακύρωση σε δημόσιους διαγωνισμούς. 

1. Οι προσφορές που υποβλήθηκαν, εξετάζονται από την Επιτροπή 
Προμηθειών από τεχνικοοικονομική πλευρά σε σύγκριση με τους όρους 
της διακηρύξεως ως προς όλα τους τα στοιχεία. Η Επιτροπή συντάσσει 
πρακτικό και πίνακα για το αποτέλεσμα του διαγωνισμού. 

2. Η Επιτροπή είναι υποχρεωμένη να προτιμήσει τον τελευταίο μειο¬ 
δότη, δηλ. εκείνον που προσφέρει την μικρότερη τιμή για την ίδια ποιό¬ 
τητα, ποσότητα ή απόδοση του προσφερομένου είδους, εφόσον η προ¬ 
σφορά του είναι σύμφωνη με τους όρους της διακηρύξεως και εφόσον η 
προσφερόμενη τιμή βρίσκεται στα κανονικά όρια των τιμών της αγοράς 
για το ίδιο ή παρόμοια είδη αντίστοιχης ποιότητας και εφόσον δεν υπάρ¬ 
χει αμφισβήτητη για το κατά πόσο μπορεί να εκπληρώσει τις υποχρεώ¬ 
σεις του. 

3. Η Επιτροπή μπορεί να ζητήσει διευκρινίσεις πάνω σε προσφορές 
που υποβλήθηκαν, ώστε όλες οι προσφορές να γίνουν συγκρίσιμες και να 
εξακριβωθεί η συμφωνία τους με τους όρους της διακηρύξεως. Οι προ- 
σφέροντες υποχρεούνται να υποβάλλουν γραπτά τις διευκρινίσεις που 
τους ζητήθηκαν, μέσα στην προθεσμία που έταξε η Επιτροπή. 

4. Κατά την αξιολόγηση των προσφορών η Επιτροπή έχει το δικαί¬ 
ωμα να προτείνει ως συμφέρουαα άλλη, εκτός από την φθηνότερη, προ¬ 
σφορά ύστερα από αιτιολόγηση της προτιμήσεώς της, που πρέπει να κα¬ 
λύπτει μία τουλάχιστον από τις κατωτέρω περιπτώσεις. 

α) Τα τεχνικά πλεονεκτήματα, την ποιοτική υπεροχή, την απόδοση 
και την, καταλληλότητα του υπό προμήθεια αντικειμένου. 

β) Την ομοιομορφία ή την συμβατότητα προς τα χρησιμοποιούμενα 
από τον ΕΛΟΤ σχετικά είδη. 

γ) Σε ειδικές περιπτώσεις, το χρόνο παραδόσεως. 

δ) Τη μικρότερη άμεση ή έμμεση δαπάνη λειτουργίας ή και τη μικρό¬ 
τερη δαπάνη συντηρήσεως και ανταλλακτικών. 

ε) Την εξασφάλιση μεγαλύτερης αξιοπιστίας, δηλ. απρόσκοπτης λει¬ 
τουργίας και αποδόσεως για μεγαλύτερο χρονικό διάστημα, την εξα¬ 
σφάλιση παροχής υπηρεσιών εγκαταστάσεως, συντηρήσεως, επισκευής 
κ.λπ. 

5. Για τις περιπτώσεις της προηγούμενης παραγράφου η Επιτροπή, 
για να αιτιολογήσει την κρίση της, οφείλει να θεσπίσει κριτήρια, με βάση 
τα οποία θα εκτιμήσει τα τεχνικά χαρακτηριστικά όλων των προσφερο- 
μένων ειδών και να τα σταθμίσει με συντελεστές βαρύτητας. Τα κριτή¬ 
ρια και οι συντελεστές βαρύτητας πρέπει να είναι σταθεροί για την ίδια 


προμήθεια και τα ίδια είδη. Κάθε προσφερόμενο είδος θα βαθμολογείται 
για κάθε θεσπισμένο κριτήριο και το άθροισμα των γινομένων των συ¬ 
ντελεστών βαρύτητας και της βαθμολογίας του αντίστοιχου κριτηρίου 
για ένα είδος θα αποτελεί το «βαθμό τεχνικής αξιολογήσεως» γι’ αυτό. 
Οι σχετικοί πίνακες βαθμολογίας συνοδεύουν υποχρεωτικά το πρακτικό 
της Επιτροπής και είναι εμπιστευτικοί. 

6. Αποκλίσεις από τις προδιαγραφές ή τους άλλους όρους της διακη- 
ρύξεως επιτρέπονται αν κρίνεται από την Επιτροπή και το αρμόδιο για 
την κατακύρωση της προμήθειας όργανο του ΕΛΟΤ ότι είναι επουσιώ¬ 
δεις και ότι δεν επηρεάζουν σε σοβαρό βαθμό την καταλληλότητα του 
είδους για το σκοπό που προορίζεται, την αξία του ή την ικανοποίηση 
της ανάγκης του Οργανισμού, που πρόκειται να εξυπηρετήσει. 

Ειδικά, αν η προμήθεια γίνεται με βάση εσωτερικές προδιαγραφές 
του ΕΛΟΤ, οι οποίες έχουν συνταχθεί σύμφωνα με διαδικασία που θε¬ 
σπίζει το Διοικητικό Συμβούλιο με απόφασή του, καμιά απόκλιση από 
τις προδιαγραφές δεν επιτρέπεται εκτός από τις ακόλουθες περιπτώσεις: 

α) Αν ο διαγωνισμός επαναλαμβάνεται γιατί δεν απέδωσε ο προη¬ 
γούμενος του, επειδή τα είδη που προσφέρθηκαν σ’ εκείνον δεν κάλυ¬ 
πταν τις απαιτήσεις της ίδιας προδιαγραφής. 

β) Αν η προμήθεια έχει κριθεί κατεπείγουσα. 

7. Η Επιτροπή, με το πρακτικό της, εισηγείται τη μερική ή ολική κα¬ 
τακύρωση του διαγωνισμού σε έναν ή περισσότερους μειοδότες ή την 
επανάληψή του για όλα ή μερικά από τα είδη, με ή χωρίς τροποποίηση 
της διακηρύξεως ή, ακόμα και την ακύρωσή του. 

8. Σε περίπτωση που υπάρχουν περισσότεροι μειοδότες με προσφορές 
ισότιμες ως προς όλα τα στοιχεία, είναι δυνατό,'το αρμόδιο για την κα¬ 
τακύρωση όργανο του ΕΛΟΤ να αναδείξει μειοδότη είτε με κλήρο είτε 
κατανέμοντας σ’ αυτούς την προμήθεια των ειδών. Επιτρέπεται επίσης 
κατανομή σε περισσότερους μειοδότες, αν η δυναμικότητα καθενός δεν 
εξασφαλίζει, ποσοτικά ή από πλευράς χρόνου παραδόσεως, τις ανάγκες 
του ΕΛΟΤ. 

9. Η κατακύρωση προμηθειών αξίας του κλιμακίου Γ γίνεται από το 
Διοικητικό Συμβούλιο του ΕΛΟΤ. Το Διοικητικό Συμβούλιο του ΕΛΟΤ 
μπορεί να προβεί σε κατακύρωση μέρους μόνο της προμήθειας σε έναν ή 
περισσότερους προμηθευτές, σε επανάληψη ή και ακύρωση του διαγωνι¬ 
σμού με αιτιολογημένη απόφαση. 

10. Η κατακύρωση της προμήθειας γνωστοποιείται γραπτώς στον 
προμηθευτή, ο οποίος καλείται να προσέλθει για υπογραφή της συμβά- 
σεως σε τακτή προθεσμία. Η γνωστοποίηση επέχει θέση σύμβασης. Η 
σύμβαση που ακολουθεί και περιέχει τους όρους εκτέλεσης της προμή¬ 
θειας, έχει αποδεικτικό και όχι συστατικό χαρακτήρα. Εάν περάσει η 
προθεσμία που έχει οριστεί στην πρόσκληση και ο προμηθευτής υπαι- 
τίως δεν προσέλθει να υπογράψει τη σύμβαση ή αν ματαιωθεί η υπο¬ 
γραφή της αυμβάσεως για οποιοδήποτε άλλο λόγο, που οφείλεται σε 
υπαιτιότητα του προμηθευτή, ο τελευταίος κηρύσσεται έκπτωτος και 
καταπίπτει η εγγυητική επιστολή συμμετοχής υπέρ του ΕΛΟΤ μετά 
από απόφαση του Διοικητικού Συμβουλίου του ΕΛΟΤ, επιφυλασσόμε¬ 
νου του ΕΛΟΤ να αξιώσει και αποζημίωση για κάθε τυχόν ζημία του. 

Άρθρο 11 
Σύμβαση 

1. Στις προμήθειες του κλιμακίου Γ καταρτίζεται σύμβαση. Σύμβαση 
υπογράφεται και στις περιπτώσεις προμηθειών των κλιμακίων Α και Β 
εφόσον είτε δίνεται προκαταβολή είτε οι παραδόσεις γίνονται τμηματικά 
είτε ο χρόνος παραδόσεως είναι μεγάλος ή όπου αλλού κρίνεται απαραί¬ 
τητη η δέσμευση του προμηθευτή. Προκαταβολή δίνεται στον προμη¬ 
θευτή μόνον εφόσον αυτός προσκομίσει ισόποση εγγυητική επιστολή 
προκαταβολής Τράπεζας ή του Ταμείου Παρακαταθηκών και Δανείων. 

2. Οι όροι της διακηρύξεως, όπως μπορεί να έχουν τροποποιηθεί σε 
συμφωνία με τον προμηθευτή για το συμφέρον του ΕΛΟΤ με την από¬ 
φαση της κατακυρώσεως, καθώς και κάθε πρόσθετός τεχνικός, οικονο¬ 
μικός ή άλλος όρος περιέχονται στη σύμβαση αυτούσιοι ή με παραπο¬ 
μπή σε άλλα έγγραφα του διαγωνισμού, με σκοπό την ακριβή περι¬ 
γραφή των υποχρεώσεων του προμηθευτή και την εξασφάλιση των συμ¬ 
φερόντων του ΕΛΟΤ. 

3. Οι συμβάσεις θεωρούνται από την Νομική Υπηρεσία για το νομικό 
μέρος τους. 

4. Σε κάθε περίπτωση προμήθειας, ανεξάρτητα από κλιμάκιο, η σύμ¬ 
βαση υπογράφεται από τον Εντεταλμένο Σύμβουλο. 

5. Πριν από την υπογραφή της συμβάσεως για προμήθεια που η αξία 
της την εντάσσει στο κλιμάκιο Γ πρέπει να έχει κατατεθεί η εγγυητική 
επιστολή, που αναφέρεται στο άρθρο 8 παράγραφος 4. 

6. Τροποποίηση ή συμπλήρωση της συμβάσεως αποφασίζεται στις 
μεν προμήθειες του κλιμακίου Α από του Εντεταλμένο Σύμβουλο, στις 
δε προμήθειες των κλιμακίων Β και Γ από το Διοικητικό Συμβούλιο. 
Τροποποίηση είναι και η αύξηση ή η μείωση μέχρι 30% στις ποσότητες 
των υπό προμήθεια ειδών, με τιμές όχι μεγαλύτερες από τις τιμές που 
κατακυρώθηκαν στον διαγωνισμό. 

Αν η μεταγενέστερη αύξηση προμήθειας του κλιμακίου Α έχει ως 
αποτέλεσμα να υπερβεί η προμήθεια το όριο του κλιμακίου αυτού, η 
σχετική τροποποίηση της συμβάσεως αποφασίζεται από το Διοικητικό 
Συμβούλιο. 

7. Στην περίπτωση που ματαιώνεται η υπογραφή της συμβάσεως 
από υπαιτιότητα του προμηθευτή, καταπίπτει η αξία της εγγυητικής 
συμμετοχής στο διαγωνισμό υπέρ του ΕΛΟΤ, μετά από απόφαση του 
Διοικητικού Συμβουλίου του. 

Άρθρο 12 

Επιτροπές Προμηθειών και Παραλαβής 

1. Οι Επιτροπές Προμηθειών και Παραλαβής του ΕΛΟΤ αποτελού¬ 
νται από τρία μέλη, υπαλλήλους του ΕΛΟΤ, που ορίζονται από το Διοι¬ 
κητικό Συμβούλιο κάθε φορά στην απόφασή του για την πραγματοποί¬ 
ηση της εκάστοτε προμήθειας. 

2. Δεν μπορεί να οριστεί μέλος της εκάστοτε Επιτροπής Προμηθειών 
ο υπάλληλος του ΕΛΟΤ, ο οποίος εισηγείται την προτεινόμενη προμή¬ 
θεια και έχει συντάξει τις τεχνικές προδιαγραφές της. 

3. Οι Επιτροπές Προμηθειών και Παραλαβής συνεδριάζουν με παρό¬ 
ντα όλα τα μέλη τους. Ο Πρόεδρος των Επιτροπών αυτών ορίζεται από 
το Διοικητικό Συμβούλιο. 

4. Σε περίπτωση που στον ΕΛΟΤ δεν υπάρχει υπάλληλος που να δια¬ 
θέτει τις απαιτούμενες για την προμήθεια ειδικές γνώσεις ή υπάρχει μεν 
τέτοιος υπάλληλος, αλλά δεν μπορεί να οριστεί για οποιοδήποτε λόγο 
μέλος των Επιτροπών Προμηθειών ή Παραλαβής, το Διοικητικό Συμ¬ 
βούλιο δύναται ν’ αποφασίσει να ορίσει μέλος της Επιτροπής Προμη¬ 
θειών ή Παραλαβής εμπειρογνώμονα που δεν είναι υπάλληλος του 
ΕΛΟΤ. 

Ο αριθμός των τρίτων εμπειρογνωμόνων δεν μπορεί να είναι σε κα¬ 
μιά περίπτωση μεγαλύτερος από δύο σε κάθε Επιτροπή. 

Άρθρο 13 

Παραλαβές - Πιστοποιήσεις 

1. Η ποιοτική και ποσοτική παραλαβή προμηθειών ή η καλή εκτέ¬ 
λεση όταν πρόκειται για εργασίες, των κλιμακίων Β και Γ γίνεται από 
την Επιτροπή Παραλαβής δια πρωτοκόλλου. 

2. Η παραλαβή γίνεται στο κατάστημα του ΕΛΟΤ ή όπου η σύμβαση 
ορίζει, σύμφωνα με τους όρους της. 

3. Εάν η Επιτροπή Παραλαβής διαπιστώσει ότι μέρος ή το σύνολο 
των παραδιδομένων ειδών δεν είναι σύμφωνο με τους όρους της συμβά¬ 
σεως, τα απορρίπτει και καλεί τον προμηθευτή μέσα σε ορισμένη προθε¬ 
σμία να παραδώσει άλλα ή να αντικαταστήσει αυτά που έχουν απορρι- 
φθεί. Εάν η προθεσμία περάσει άκαρπη, η Επιτροπή Παραλαβής ειση- 
γείται στο όργανο του ΕΛΟΤ, που εγκρίνει την προμήθεια, την ανάλογη 
μείωση όλης της αξίας της προμήθειας ή την ολική ή μερική κατά¬ 
πτωση της εγγυοδοσίας που έχει καταβληθεί. Ο προμηθευτής έχει υπο¬ 
χρέωση να αποκαταστήσει και οποιαδήποτε άλλη ζημία προκλήθηκε 
στον ΕΛΟΤ από υπαίτια αντισυμβατική συμπεριφορά του προμη¬ 
θευτή. 

Τα είδη που παραλαμβάνονται, παραδίδονται από την Επιτροπή στο 
Διαχειριστή. 

4. Σε περίπτωση αναθέσεως κατασκευής κάθε είδους, ο Εντεταλμέ¬ 
νος Σύμβουλος του ΕΛΟΤ ορίζει τεχνικό, μέλος της Επιτροπής Παρα¬ 
λαβής ή ολόκληρη την Επιτροπή Παραλαβής, να επιβλέπει την εκτέ¬ 
λεση του έργου και ελέγχει τον τρόπο κατασκευής, την ποιότητα των 
υλικών που χρησιμοποιούνται και γενικά την εφαρμογή των όρων της 
συμβάσεως. 

Άρθρο 14 

Για όσο χρόνο δεν υπάρχει εγκεκριμένος προϋπολογισμός εγκρίνο- 
νται μόνον οι απολύτως αναγκαίες προμήθειες. Η έγκριση δίνεται από 


τον Εντεταλμένο Σύμβουλο ή το Διοικητικό Συμβούλιο, ανάλογα με το 
κλιμάκιο στο οποίο, σύμφωνα με τα παραπάνω υπάγεται η προμήθεια. 

Άρθρο 15 

Προμήθειες με απευθείας ανάθεση 

1. Απευθείας ανάθεση προμήθειας επιτρέπεται, κατ’ εξαίρεση ανε-. 
ξάρτητα από κλιμάκια στις ακόλουθες περιπτώσεις: 

α) Αν κατά τη διενέργεια του διαγωνισμού δεν υποβλήθηκε προσφορά 
ή υποβλήθηκε μόνο μία ή αν οι προσφορές που υποβλήθηκαν, κρίθηκαν 
άκυρες ή τυπικά απαράδεκτες ή ασύμφορες, με την προϋπόθεση ότι οι 
αρχικοί όροι της διακήρυξης δεν μεταβάλλονται ουσιαστικά και η επα¬ 
νάληψη του διαγωνισμού κρίνεται ότι δεν θα αποδώσει. 

β) Όταν πρόκειται για μια εξαιρετικά συμφέρουσα, από οικονομική 
άποψη, ευκαιρία. 

γ) Όταν προέκυψε, για οποιαδήποτε αιτία, κατεπείγουσα ανάγκη, 
επαρκώς αιτιολογημένη και δεν είναι δυνατόν να τηρηθούν οι προβλεπό- 
μενες για το διαγωνισμό προθεσμίες. 

δ) Σε προμήθειες ειδικών επιστημονικών οργάνων που έχουν άμεση 
σχέση με το έργο και τη λειτουργία των εργαστηρίων του ΕΛΟΤ και 
πρέπει να είναι απολύτως εξειδικευμένα και συγκεκριμένα. 

ε) Σε προμήθειες που έχουν σκοπό τη διαφήμιση και την εν γένει προ¬ 
βολή του έργου του ΕΛΟΤ. Σε αυτές συγκαταλέγεται και η οργάνωση 
σεμιναρίων, δεξιώσεων κ.λπ. 

στ) Σε προμήθειες ανταλλακτικών ή συμπληρωματικών εξαρτημά¬ 
των μηχανημάτων, συσκευών κ.λπ., που δεν είναι δυνατόν να γίνουν 
παρά μόνον από τον αρχικό προμηθευτή, διότι τυχόν αλλαγή προμη¬ 
θευτή θα υποχρέωνε τον ΕΛΟΤ να αγοράσει υλικά με διαφορετικά τε¬ 
χνικά χαρακτηριστικά, που θα ήταν ασυμβίβαστα ή θα προκαλούσαν 
δυσανάλογες τεχνικές δυσχέρειες ή οικονομικές επιβαρύνσεις στη λει¬ 
τουργία ή συντήρησή τους. 

ζ) Σε προμήθειες προτύπων, τεχνικών προδιαγραφών, επιστημονι¬ 
κών βιβλίων, εφημερίδων, περιοδικών και λοιπών εντύπων και σε κάθε 
συναφή εργασία (εκτύπωση, φωτοστοιχειοθεσία κ.λπ.). 

η) Σε προμήθεις που γίνονται βάσει διεθνών συμβάσεων ή συμφω¬ 
νιών του ΕΛΟΤ με τους αντίστοιχους εθνικούς ή ευρωπαϊκούς ή διεθνείς 
Οργανισμούς. 

2. Για προμήθειες των κλιμακίων Β και Γ, που διενεργούνται σύμ¬ 
φωνα με το άρθρο αυτό, αποφασίζει το Διοικητικό Συμβούλιο του ΕΛΟΤ 
μετά απο αιτιολογημένη κοινή εισήγηση του Εντεταλμένου Συμβούλου 
και Προϊσταμένου της ενδιαφερόμενης για την Προμήθεια Διεύθυνσης ή 
ανεξάρτητης μονάδας του ΕΛΟΤ. Στην εισήγηση αυτή πρέπει να βεβαι¬ 
ώνεται ότι η προμήθεια είναι δυνατόν να πραγματοποιηθεί μόνον από 
τον προτεινόμενο προμηθευτή. 

Άρθρο 16 
Εξουσιοδότηση 

Περιπτώσεις που δεν προβλέπονται από τον Κανονισμό αυτό ρυθμί¬ 
ζονται με αποφάσεις του Διοικητικού Συμβουλίου μετά αιτιολογημένη 
εισήγηση του Εντεταλμένου Συμβούλου. 

Άρθρο 17 

Εχεμύθεια 

1. Με την επιφύλαξη των σχετικών διατάξεων των ΑΚ και ΚπολΔ, 
στοιχεία ή πληροφορίες που αφορούν προμήθειες δεν είναι ανακοινώσιμα 
μέχρι να αναγγελθεί η κατακύρωση της εκάστοτε προμήθειας. 

2. Η χρησιμοποίηση εγγράφων ή αποσπασμάτων των σχετικών με 
τις προμήθειες του ΕΛΟΤ για διαφημιστικούς σκοπούς απαγορεύεται. 
Η παράβαση της διατάξεως αυτής μπορεί να δημιουργήσει για τον 
ΕΛΟΤ απαιτήσεις ηθικής ικανοποιήσεως. 

Άρθρο 18 
Τήρηση Στοιχείων 

Η αρμόδια για τις προμήθειες υπηρεσία του ΕΛΟΤ είναι υποχρεω¬ 
μένη να τηρεί όλους τους σχετικούς με διαγωνισμούς και κατακυρώσεις 
φακέλους και στοιχεία, για τόσο χρόνο, όσο προβλέπεται από τις ισχύου- 
σες διατάξεις περί παραγραφής. 

Άρθρο 19 

Αναθεώρηση ή τροποποίηση του Κανονισμού 

Οι διατάξεις του Κανονισμού αυτού είναι δυνατόν να αναθεωρηθούν ή 

να τροποποιηθούν με απόφαση του Διοικητικού Συμβουλίου του ΕΛΟΤ, 
που εγκρίνεται με απόφαση του Υπουργού Βιομηχανίας, Ενέργειας 
και Τεχνολογίας και δημοσιεύεται στην Εφημερίδα της Κυβερνήσεοος. 

-♦- 

Αριθ. 1885 (4) 

Διόρθωση απόφασης του Νομάρχη Ανατολικής Αττικής περί κυρώσεως 
διανομής αγροκτήματος. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Την αριθ. 5612/23.6.88 απόφασής μας με την οποία κυρώθηκε 
η οριστική διανομή εποικιστικών εκτάσεων κτήματος «Κιτέζα - Φοινι¬ 
κιά - Τραμπουριά», σύμφωνα με το άρθρο 4 του Ν. 1644/86». 

2. Το γεγονός ότι γράφτηκε λάθος στην παραπάνω απόφαση ο αριθ¬ 
μός του Ν. 1944/86, αντί του ορθού 1644/86, αποφασίζουμε: 

Διορθώνουμε την αριθ. 5612/23.6.88 απόφασή μας, μόνφ σε ό,τι 
αφορά την εσφαλμένη εγγραφή του Νόμου (όπου αυτός αναφέρεται), 
από 1944/86 στην ορθή 1644/86. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 8 Μαρτίου 1989 

Ο Νομάρχης. 

ΓΙΑΝΝΗΣ ΣΑΒΑΑΑΝΟΣ 

- 4 - 

Αριθ. 4063 (5) 

Τροποποίηση του Ο.Ε.Υ. του Δήμου Δραπετσώνας. 

“ Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

Γ Τις διατάξεις του άρθρου 12 του Ν. 1188/81 «Κώδικας κατά¬ 
στασης προσωπικού Ο.Τ.Α.». 

2. Τις διατάξεις του Ν. 1586/86 και του Π.Δ. 37/87. 

3. Την αριθ. 97/11.11.88 απόφαση του Δημοτικού Συμβουλίου 
Δραπετσώνας, πού αφορά την τροποποίηση του Ο.Ε.Υ. του Δήμου και 
προσαρμογή στις παραπάνω διατάξεις. 

4. Τη σύμφωνη γνωμοδότηση του Υπηρεσιακού Συμβουλίου προσω¬ 
πικού Ο.Τ.Α., που διατυπώθηκε στο 11/20.12.88 πρακτικό αυτού, 
αποφασίζουμε: 

Εγκρίνουμε την 97/88 απόφαση του Δημοτικού Συμβουλίου Δραπε¬ 
τσώνας, που αφορά την τροποποίηση και προσαρμογή του Ο.Ε.Υ. στις 
διατάξεις του Ν. 1586/86 και του Π.Δ. 37α/87, του οποίου οι υπηρε¬ 
σίες και οι θέσεις προσωπικού διαμορφώνονται όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΔΗΜΟΥ ΔΡΑΠΕΤΣΩΝΑΣ 

Άρθρο Ιο 

Τις υπηρεσίες του Δήμου συγκροτούν: 

1. Γραφείο Δημάρχου. 

2. Η Δ/νση Διοικητικών και Οικονομικών Υπηρεσιών. 

3. Η Δ/νση Τεχνικών Υπηρεσιών. 

Άρθρο 2ο , 

Το γραφείο Δημάρχου, η Δ/νση Διοικητικών και Οικονομικών Υπη¬ 
ρεσιών και η Δ/νση Τεχνικών Υπηρεσιών διαρθρώνονται ως εξής: 

1. ΤΟ ΓΡΑΦΕΙΟ ΔΗΜΑΡΧΟΥ. 

α) Το γραφείο γραμματείας Δημάρχου. 

β) Το γραφείο Αντιδημάρχου. 

γ) Το γραφείο Ειδικού Συνεργάτη. 

δ) Το γραφείο Νομικού Συμβούλου. 

2. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕ¬ 
ΣΙΩΝ. 

Το γραφείο Διευθυντή. 

Α) Τμήμα Διοικητικό. 

Γραφείο Προϊσταμένου. 

α) Γραφείο Δημοτικού Συμβουλίου, Δημαρχιακής Επιτροπής και Νο¬ 
μικών Προσώπων Δημοσίου Δικαίου. 

β) Γ ραφείο πρωτοκόλλου - διεκπεραίωσης εγγράφων και δακτυλο- 


γράφων. 

γ) Γραφείο Προσωπικού. 

δ) Γ ραφείο Κλητήρων - Θυρωρών γενικών καθηκόντων και φυλάκων 
κτιρίων. 

ε) Γραφείο Τύπου, Δημοσίων Σχέσεων και Κοινωνικής Μέριμνας. 

Β) Τμήμα Δημοτικής Κατάστασης. 

Γραφείο Προϊσταμένου. 

α) Γραφείο Δημοτολογίου, Ληξιαρχείου και Στατιστικής. 

β) Γ ραφείο Πρωτοκόλλου, Μητρώου Αρρένων και Στρατολογίας. 

Γ) Τμήμα Οικονομικό. 

Γραφείο Προϊσταμένου. 

α) Γραφείο Λογιστηρίου και Απολογισμού. 

β) Γραφείο βεβαίωσης εσόδων και δημοτικής περιουσίας. 

γ) Γραφείο Προμηθειών και Αποθήκης. 

δ) Γραφείο ταμειακής υπηρεσίας. 

3. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ. 

Γ ραφείο Διευθυντή. 

Γραφείο Γραμματείας Διευθυντή. 

Α) Τμήμα Δομικών Έργων και Σχεδίου Πόλης. 

Γ ραφείο Προϊσταμένου. 

α) Γραφείο Μελετών. 

β) Γραφείο Κατασκευών. 

γ) Γραφείο Πολεοδομίας και Σχεδίου Πόλης. 

δ) Γραφείο Συντήρησης μικροέργων και εκτάκτων αναγκών. 

Β) Τμήμα Ηλεκτρομηχανολογικό. 

Γραφείο Προϊσταμένου, 
α) Γραφείο Μηχανογράφησης, 
β) Γραφείο Κίνησης οχημάτων και μηχανημάτων, 
γ) Γραφείο Μηχανολογικού εξοπλισμού, οχημάτων και μηχανημά¬ 
των. 

δ) Γ ραφείο Ηλεκτροφωτισμού, ηλεκτρομηχανολογικών και υδραυλι¬ 
κών εγκαταστάσεων. 

Γ) Τμήμα Καθαριότητας - Πρασίνου και Παιδικών Χαρών. 

Γ ραφείο Προϊσταμένου, 
α) Γραφείο Καθαριότητας, 
β) Γραφείο Ελέγχου ρύπανσης, 
γ) Γραφείο Κήπων και Παιδικών Χαρών. 

Άρθρο 3ο 

Οι θέσεις ολόκληρου του προσωπικού του Δήμου διαρθρώνονται σε 
κλάδους, βαθμούς και ειδικότητες, ως εξής: 

1. Προσωπικό που διέπεται από το άρθρο 67 του Ν. 1416/87. 
Μία (1) θέση ειδικού συνεργάτη. 

2. Προσωπικό που διέπεται από τις διατάξεις του άρθρου 245 και 
επόμενα του Ν. 1188/81. 

Μία (1) θέση νομικού συμβούλου. 

3. Τακτικό μόνιμο προσωπικό: 

Α) Διοικητικό Προσωπικό: 

1) Κατηγορία ΠΕ 

α) Κλάδος ΠΕΙ Διοικητικού. 

Τέσσερις (4) θέσεις με βαθμούς Γ-Α. 

2) Κατηγορία ΤΕ 

α) Κλάδος ΤΕ2 Κοινωνική Λειτουργός. 

Μία (1) θέση με βαθμούς Γ-Α. 

β) Κλάδος ΤΕ17 Διοικητικών - Λογιστικών. 

Μία (1) θέση με βαθμούς Γ-Α. 

3) Κατηγορία ΔΕ 

α) Κλάδος ΔΕΙ Διοικητικού. 

Τριαντατέσσερις (34) θέσεις με βαθμούς Γ-Α. 
β) Κλάδος ΔΕ15 Εισπρακτόρων. 

Δύο (2) θέσεις με βαθμούς Γ-Α. 

4) Κατηγορία ΥΕ 

α) Κλάδος ΥΕ1 Κλητήρων - Θυρωρών γενικών καθηκόντων. 

Δύο (2) θέσεις με βαθμούς Δ-Γ. 

Β) Τεχνικό Προσωπικό: 

1) Κατηγορία ΠΕ 

α) Κλάδος ΠΕ3 Πολιτικού Μηχανικού. 

Μία (1) θέση με βαθμούς Γ-Α. 

β) Κλάδος ΠΕ4 Αρχιτεκτόνων 

Πέντε (5) θέσεις με βαθμούς Γ-Α. 

γ) Κλάδος ΠΕ5 Μηχανολόγων - Ηλεκτρολόγων. 

Μία (1) θέση με βαθμούς Γ-Α. 
δ) Κλάδος ΠΕ7 Χημικών - Μηχανικών. 

Μία (1) θέση με βαθμούς Γ-Α. 

2) Κατηγορία ΤΕ 

α) Κλάδος ΤΕ3 Τεχνολόγων Πολιτικών Μηχανικών. 

Δύο (2) θέσεις με βαθμούς Γ-Α. 

β) Κλάδος ΤΕ5 Τεχνολόγων Τοπογράφων - Μηχανικών. 

Μία (1) θέση με βαθμούς Γ-Α. 
γ) Κλάδος ΤΕ19 Πληροφορικής. 

Μία (1) θέση με βαθμούς Γ-Α. 

3) Κατηγορία ΔΕ 

α) Κλάδος ΔΕ5 Δομικών Έργων - Εργοδηγών. 

Πέντε (5) θέσεις με βαθμούς Γ-Α. 
β) Κλάδος ΔΕ6 Σχεδιαστών. 

Δύο (2) θέσεις με βαθμούς Γ-Α. 
γ) Κλάδος ΔΕ24 Ηλεκτρολόγων. 

Τρεις (3) θέσεις με βαθμούς Γ-Α. 

δ) Κλάδος ΔΕ26 Μηχανοτεχνιτών Αυτοκινήτων. 

Δύο (2) θέσεις με βαθμούς Γ-Α. 

ε) Κλάδος ΔΕ27 Ηλεκτροτεχνιτών Αυτοκινήτων. 

Μία (1) θέση με βαθμούς Γ-Α. 

στ) Κλάδος ΔΕ28 Χειριστών Μηχανημάτων Έργων. 

Τρεις (3) θέσεις με βαθμούς Γ-Α. 
ζ) Κλάδος ΔΕ29 Οδηγών Αυτοκινήτων. 

Δέκα (10) θέσεις με βαθμούς Γ-Α. 

η) Κλάδος ΔΕ30 (όλες οι λοιπές ειδικότητες τεχνικού προσωπικού 
δευτεροβάθμιας εκπαίδευσης). 

Είκοσι (20) θέσεις με βαθμούς Γ-Α. 

Αναλυτικά έχουμε: 

1) Μία (1) θέση εφαρμοστή - συντηρητή. 

2) Μία (1) θέση υπεύθυνου του συνεργείου συν/σης οδών. 

3) Τέσσερις (4) θέσεις ελαιοχρωματιστών. 

4) Δύο (2) θέσεις υδραυλικών. 

5) Μία (1) θέση ξυλουργού. 

6) Μία (1) θέση ηλεκτροσυγκολητή. 

7) Μία (1) θέση συντ/τή παιδικών χαρών. 

8) Μία (1) θέση τεχνίτη σιδηρών κατασκευών. 

9) Τρεις (3) θέσεις τεχνίτη πλακοστρώσεων. 

10) Δύο (2) θέσεις τεχνίτη μαραγκού ξυλοτύπου. 

11) Τρεις (3) νέες θέσεις τεχνίτη, που θα καθορισθούν με ειδικότητες, 
σύμφωνα με τις ανάγκες της υπηρεσίας. 

Γ) Γεωπονικό Προσωπικό: 

1) Κατηγορία ΤΕ ( 

α) Κλάδος ΤΕ13 Τεχνολογίας Γεωπονίας. 

Μία (1) θέση με βαθμούς Γ-Α, 

2) Κατηγορία ΔΕ 

α) Κλάδος ΔΕ35 δενδροκηπουρών - δενδροκόμων κηπουρών - ανθο- 
κόμων. 

Τέσσερις (4) θέσεις με βαθμούς Γ-Α. 

Δ) Τεχνικό - Υγειονομικό - Γεωπονικό Προσωπικό: 

1) Κατηγορία ΤΕ 

Κλάδος ΥΕ16 Προσωπικού Καθαριότητας, Κήπων κ.λπ. 

Εξήντα έξι (66) θέσεις διαφόρων ειδικοτήτων με βαθμούς Δ-Γ. 
Αναλυτικά έχουμε: 

1) Μία (1) θέση επιστάτη καθαριότητας. 

2) Είκοσι έξι (26) θέσεις εργατών καθαριότητας. 

3) Δύο (2) θέσεις εργατριών καθαριότητας εσωτερικών χώρων. 

4) Οκτώ (8) θέσεις εργατών γενικών αναγκών. 

5) Πέντε (5) θέσεις εργατών φυλάκων παιδικών χαρών. 

6) Είκοσι (20) θέσεις εργατών κήπων. 


7) Μία (1) θέση εργάτη συντ/σης οδών και οδοστρωμάτων. 

8) Μία (1) θέση εργάτη - αποθηκαρίου. 

9) Δύο (2) θέσεις εργατών - φυλάκων κτιρίων. 

Σε όλες τις θέσεις που έχουν προβλεφθεί στον παρόντα Ο.Ε.Υ., έχουν 
υπολογισθεί και καταλαμβάνουν θέσεις οι μονιμοποιηθέντες υπάλληλοι, 
σύμφωνα με τις διατάξεις του Ν. 1476/84, της ΔΙΠΙΔ/Φ42/24/ 
11440/31.12.86 και του Ν. 1735/87. 

4. ΘΕΣΕΙΣ ΠΡΟΣΩΡΙΝΕΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ: 

Α) Δύο (2) θέσεις διοικητικών υπαλλήλων κλάδου ΠΕΙ. 

Οι θέσεις αυτές είναι προσωρινές ιδιωτικού δικαίου αόριστου χρόνου, 
συστάθηκαν με την κοινή υπουργική απόφαση ΔΙΠΙΔ/Φ. 12/24/ 
11440/31.12.86 και καταργούνται όταν κενωθούν. 

Β) Πέντε (5) θέσεις τεχνικού προσωπικού ιδιωτικού δικαίου αόριστου 
χρόνου του άρθρου 5 Ν. 1476/84. 

1) Μία (1) θέση οδηγού αυτοκινήτου. 

2) Μία (1) θέση χειριστή μηχανημάτων έργων. 

3) Μία (1) θέση αρχικηπουρού. 

4) Δύο (2) θέσεις κηπουρών. 

Γ) Είκοσι τέσσερις (24) θέσεις βοηθητικού προσωπικού ιδιωτικού δι¬ 
καίου αόριστου χρόνου του άρθρου 5 Ν. 1476/84. 

1) Δεκατέσσερις (14) θέσεις εργατών καθαριότητας. 

2) Μία (1) θέση αρχιεργάτη καθαριότητας. 

3) Μία (1) θέση καθαρίστριας εσωτερικού χώρου. 

4) Επτά (7) θέσεις εργατών κήπων. 

. 5) Μία (1) θέση εργάτη συντήρησης οδών και οδοστρωμάτων. 

Οι παραπάνω είκοσι εννέα (29) θέσεις των παραγράφων Β και Γ είναι 
προσωρινές του άρθρου 5 του Ν. 1476/84, όταν κενωθούν καταργού- 
νται και θα πληρώνονται οι αντίστοιχες δημοσίου δικαίου, που συστάθη¬ 
καν για το σκοπό αυτό στον Ο.Ε.Υ. του Δήμου μας. 

Άρθρο 4ο 

Προσόντα διορισμού ν 

1. Τα προσόντα του διορισμού που απαιτούνται κατά κατηγορία, 
κλάδο και ειδικότητα καθορίζονται σύμφωνα με το ΙΕΔ. 37α/87 «κα¬ 
θορισμός προσόντων διορισμού (Προσοντολόγιο - Κλαδολόγιο)» (ΦΕΚ 
11/Α-/4.2.87). 

2. Για την πλήρωση της θέσης του ειδικού συνεργάτη έχουν ισχύ οι 
διατάξεις του άρθρου 67 του Ν. 1416/84. 

Άρθρο 5ο 

Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των αδειών, των με¬ 
ταβολών της υπηρεσιακής κατάστασης, των ηθικών αμοιβών, των πει¬ 
θαρχικών δικαιωμάτων, των ποινών, της λύσης της υπαλληλικής σχέ¬ 
σης, της ιατροφαρμακευτικής και νοσοκομειακής περίθαλψης και των 
εξόδων κηδείας καθενός των από τον παρόντα οργανισμό προβλεπομέ- 
νων τακτικών μονίμων υπαλλήλων, διέπονται από τις διατάξεις των 
Νόμων 1188/81 και 1586/86 περί καταστάσεως προσωπικού 
Ο.Τ.Α. 

2. Για την υπηρεσιακή κατάσταση του προσωπικού που υπηρετεί στο 
Δήμο με σύμβαση εργασίας ιδιωτικού δικαίου αόριστου χρόνου (προσό¬ 
ντα, κατάταξη, μετάταξη, παραμονή στην υπηρεσία κ.λπ.) θα έχουν 
εφαρμογή οι σχετικές διατάξεις του Ν. 1188/81. 

Άρθρο 6ο 

Προϊστάμενοι (άρθρο 9 του Ν, 1586/86) 

Α' Διεύθυνση Διοικητικών και Οικονομικών Υπηρεσιών: 

Σύμφωνα με την 5/29.1.1988 πράξη του Δημοτικού Συμβουλίου 
σχετικά με τον καθορισμό των κλάδων, έχουμε: 

1. Ως προϊστάμενος της Δ/νσης Διοικητικών και Οικονομικών Υπη¬ 
ρεσιών επιλέγεται υπάλληλος των Κλάδων ΠΕΙ Διοικητικού ή ΤΕ Διοι¬ 
κητικού ή ΔΕ Διοικητικού. 

2. Ως προϊστάμενος των τριών (3) τμημάτων της πιο πάνω διεύθυν¬ 
σης επιλέγονται υπάλληλοι των Κλάδων ΠΕΙ Διοικητικού ή ΤΕ Διοικη¬ 
τικού ή ΔΕ Διοικητικού. 

Β' Διεύθυνση Τεχνικών Υπηρεσιών: 

1. Ως προϊστάμενος Δ/νσης Τεχνικών Υπηρεσιών επιλέγεται υπάλ¬ 
ληλος του Κλάδου ΠΕ Τεχνικού. 

2. Ως προϊστάμενος τμημάτων της παραπάνω Διεύθυνσης επιλέγο- 

νται υπάλληλοι των Κλάδων ΠΕ Τεχνικού, ΤΕ Τεχνικού και ΔΕ Εργο¬ 
δηγών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 7 Μαρτίου 1989 

Με εντολή Νομάρχη 
Η Διευθύντρια 

I. ΛΕΠΕΤΣΟΤ 

-♦- 

Αριθ. 090/1 (6) 

Ανάθεση αρμοδιοτήτων του Διοικητή του Ι.Κ.Α. στον Προϊστάμενο του 
Κέντρου Διαγνωστικού και Ιατρικής της Εργασίας του Ιδρύμα¬ 
τος. 

Ο ΔΙΟΙΚΗΤΗΣ ΤΟΤ Ι.Κ.Α. 

Έχοντας υπόψη: 

1. Τις διατάξεις του άρθρου 4 παρ. 1 του Ν.Δ. 2698/53, όπως αντι- 
καταστάθηκαν και τροποποιήθηκαν με τις διατάξεις των άρθρων 1 παρ. 
1 και 4, και 2 παρ. 2 του Ν.Δ. 3710/57, του άρθρου 5 του Ν. 861/79 
και του άρθρου 8 του Ν. 3210/55. 

2. Την απόφασή μας με αριθ. 090/1/10.2.83 «περί αναθέσεως αρ¬ 
μοδιοτήτων του Διοικητή κ.λπ.» (ΦΕΚ 67/Β'/83 και 97/Β'/83), 
όπως αυτή τροποποιήθηκε και συμπληρώθηκε με μεταγενέστερες δια¬ 
τάξεις μας. 

3. Την αναγκαιότητα εύρυθμης και αποτελεσματικής λειτουργίας 
του Κέντρου Διαγνωστικού και Ιατρικής της Εργασίας του Ιδρύματος, 
αποφασίζουμε: 


Την προσθήκη στο άρθρο 3 της απόφασης 090/1/83 νέας περίπτω¬ 
σης με αύξ. αριθμό 21, που έχει ως ακολούθως: 

«21. Στον Προϊστάμενο του Κέντρου Διαγνωστικού και Ιατρικής της 
Εργασίας. 

Την άσκηση αρμοδιοτήτων αναλογών προς αυτές που έχουν ανατεθεί 
στους Διοικητικούς Διευθυντές των Νοσοκομείων και Θεραπευτηρίων 
του Ι.Κ.Α. με την απόφασή μας 090/5/17.10.83 (ΦΕΚ 598/Β'/83). 
όπως αυτή συμπληρώθηκε μεταγενέστερα.» 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Μαρτίου 1989 

Ο Διοικητής 
ΦΟΙΒΟΣ ΙΩΑΝΝΙΔΗΣ 

- ♦- 

Δ ΙΟΡΘΩΣΕΙΣ ΣΦΑΛΜΑΤΩ Ν 

~ (7) 

Στην 66284/27.10.1988 Υπουργική απόφαση με την οποία ανα¬ 
κλήθηκε η 35237/16.6.1952 προηγούμενη όμοια αυτού, σύμφωνα με 
την οποία η Τσουραπτσή Θεοφανή του Κων/νου είχε απωλέσει την Ελ¬ 
ληνική της Ιθαγένεια, περίληψη της οποίας δημοσιεύθηκε στο ΦΕΚ 
820/Β’/9.11.1988, επιφέρονται οι εξής διορθώσεις: 

1. Το επώνυμο της ανωτέρω από το εσφαλμένο «Τσουραπτή» στο 
ορθό «Τσουραπτσή». 

2. Το. επώνυμο του συζύγου της από το εσφαλμένο «Κρισταλώφ» στο 
ορθό «Κριστίλωφ». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




